Document ID: 31981R3700

*****
ΚΑΝΟΝΙΣΜΟΣ (ΕΟΚ) αριθ. 3700/81 ΤΗΣ ΕΠΙΤΡΟΠΗΣ
της 23ης Δεκεμβρίου 1981
περί καθορισμού προσωρινών λεπτομερειών εφαρμογής των συμφωνιών περί τυρών με την Αυστρία και την Φινλανδία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 14,
τον κανονισμό (ΕΟΚ) αριθ. 3661/81 του Συμβουλίου της 15ης Δεκεμβρίου 1981 περί προσωρινών λεπτομερειών εφαρμογής των συμφωνιών περί τυρών με την Αυστρία και την Φινλανδία (2),
Εκτιμώντας:
ότι ο κανονισμός (ΕΟΚ) αριθ. 2915/79 του Συμβουλίου της 18ης Δεκεμβρίου 1979 περί καθορισμού των ομάδων προϊόντων και των ειδικών διατάξεων σχετικά με τον υπολογισμό των εισφορών στον τομέα του γάλακτος και των γαλακτοκομικών προϊόντων (3), όπως τροποποιήθηκε τελευταία από τον κανονισμό (ΕΟΚ) αριθ. 3268/81 (4), καθώς και ο κανονισμός (ΕΟΚ) αριθ. 2965/79 της Επιτροπής της 18ης Δεκεμβρίου 1979 περί καθορισμού των όρων για την υπαγωγή ορισμένων γαλακτοκομικών προϊόντων σε ορισμένες δασμολογικές κλάσεις (5), όπως τροποποιήθηκε τελευταία από τον κανονισμό (ΕΟΚ) αριθ. 1898/81 (6), προβλέπουν τα μέτρα που εφαρμόζονται επί του παρόντος για τα τυριά που εισάγονται από την Αυστρία και την Φινλανδία·
ότι οι κανόνες αυτοί πρέπει να προσαρμοσθούν προς τις συμφωνίες που εφαρμόζονται από 1ης Ιανουαρίου 1982·
ότι παρόμοιες προσαρμογές πρέπει να περιλαμβάνουν τον καθορισμό των εισφορών και τους λεπτομερείς κανόνες, που πρέπει να τηρούνται όσον αφορά τα πιστοποιητικά που συνοδεύουν τα τυριά ·
ότι το παρόν πιστοποιητικό ΙΜΑ 1 θα πρέπει να ισχύει και για άλλα τυριά που καλύπτονται από τις συμφωνίες· ότι το πιστοποιητικό δεν πρέπει πλέον να περιλαμβάνει στοιχεία σχετικά με την αξία «ελεύθερο στα σύνορα»·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής διαχειρίσεως γάλακτος και γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά την εισαγωγή τυριών από την Αυστρία και την Φινλανδία, θα ισχύουν οι εξής προσωρινές λεπτομέρειες εφαρμογής:
1. Η εισφορά επί του Emmental, Gruyere, Sbrinz και Bergkaese, με ελάχιστη περιεκτικότητα σε λιπαρές ουσίες 45 % κατά βάρος σε ξηρά ύλη, που έχουν υποστεί ωρίμανση επί τρείς μήνες τουλάχιστον, υπάγονται στη διάκριση 04.04 Α Ι και ΙΙ του Κοινού Δασμολογίου και κατάγονται από την Αυστρία και την Φινλανδία, είναι 18,13 ECU ανά 100 χγρ, οποιαδήποτε και αν είναι η αξία « ελεύθερο στα σύνορα», υπό τον όρο ότι τηρούνται οι διατάξεις του κανονισμού (ΕΟΚ) αριθ. 2965/79 που αφορούν τα τυριά. Η εισφορά αυτή ισχύει ανεξάρτητα από το εάν το τετραγωνίδιο 15 του πιστοποιητικού ΙΜΑ 1 έχει συμπληρωθεί.
2. Η εισφορά επί του τετηγμένου τυρού κατά την παρασκευή του οποίου έχει χρησιμοποιηθεί μόνον Emmental, Gruyere και Appenzell και περιέχει ενδεχομένως επί πλέον τυρί τύπου Glaris με χορταρτικά (γνωστό ως «Schabziger», έχει τεθεί σε λιανική πώληση και έχει περιεκτικότητα σε λιπαρές ουσίες που δεν υπερβαίνει το 56 % κατά βάρος σε ξηρά ύλη, υπάγονται στη διάκριση 04.04 Δ Ι ή 04.04 Δ ΙΙ α) 1 του Κοινού Δασμολογίου και κατάγονται από την Αυστρία ή την Φινλανδία, είναι 36,27 ECU ανά 100 χγρ, υπό τον όρο ότι τηρούνται οι διατάξεις του κανονισμού (ΕΟΚ) αριθ. 2965/79 που αφορούν τα τετηγμένα αυτά τυριά.
3. Η εισφορά επί του Tilsit και Butterkaese που υπάγονται στη διάκριση 04.04 Ε Ι β) 2 του Κοινού Δασμολογίου, είναι 55 ECU ανά 100 χγρ για τα τυριά που κατάγονται από την Αυστρία και υπό τον όρο ότι τηρούνται οι διατάξεις του κανονισμού (ΕΟΚ) αριθ. 2965/79 που εφαρμόζονται ήδη σ' αυτά τα τυριά.
4. Η εισφορά είναι 50 ECU ανά 100 χγρ για τα εξής τυριά που κατάγονται από την Αυστρία:
α) τυροί «φέροντες εν τη μάζη πράσινα στίγματα», που υπάγονται στη διάκριση 04.04 Γ του Κοινού Δασμολογίου,
β) Edam με ελάχιστη περιεκτικότητα σε λιπαρές ουσίες 40 % και ανωτέρα του 48 % κατά βάρος σε ξηρά ύλη, σε ολόκληρα κεφάλια, βάρους κατωτέρου ή ίσου προς 350 γρ (γνωστά ως «Geheim- ratkaese»), που υπάγεται στη διάκριση 04.04 Ε Ι β) 5 του Κοινού Δασμολογίου,
γ) τυροί γνωστοί ως «φέτα» και «κεφαλοτύρι», που έχουν παρασκευασθεί από γάλα αγελάδος, με λιπαρές ουσίες κατώτερες του 48 % κατά βάρος σε ξηρά ύλη, που υπάγονται στη διάκριση 04.04 Ε Ι β) 5 του Κοινού Δασμολογίου.
5. Η εισφορά επί των τυρών «Φινλανδία» με ελάχιστη περιεκτικότητα σε λιπαρές ουσίες 45 % κατά βάρος σε ξηρά ύλη, που έχει υποστεί ωρίμανση 100 ημέρες τουλάχιστον, σε τετράγωνα κεφάλια καθαρού βάρους ίσου ή ανωτέρου προς 30 χγρ, που υπάγονται στη διάκριση 04.04 Ε Ι β) 5 και κατάγονται από την Φινλανδία, είναι 18,13 ECU ανά 100 χγρ.
Άρθρο 2
1. Όσον αφορά τα προϊόντα που υπάγονται στις διακρίσεις:
- 04.04 Α ΙΙ και
- 04.04 Δ ΙΙ α) 1
του Κοινού Δασμολογίου, η απολαυή των εισφορών που καθορίζονται στο άρθρο 1 παράγραφοι 1 και 2 εξαρτάται επίσης από την υποβολή του πιστοποιητικού ΙΜΑ που προβλέπεται ήδη ανάλογα με την περίπτωση για τους τυρούς που υπάγονται στις διακρίσεις:
- 04.04 Α Ι και
- 04.04 Δ Ι.
2. Όσον αφορά τους τυρούς που αναφέρονται στο άρθρο 1 παράγραφοι 4 και 5 η απολαυή των εισφορών που καθορίζονται, εξαρτάται επίσης από την υποβολή του πιστοποιητικού ΙΜΑ 1 που πρέπει να περιλαμβάνει τα στοιχεία που αναφέρονται στο παράρτημα
3. Οι διατάξεις του κανονισμού (ΕΟΚ) αριθ. 2965/79 εφαρμόζονται στα προϊόντα που αναφέρονται στις παραγράφους 1 και 2.
4. Τα ανωτέρω πιστοποιητικά εκδίδονται:
- οσον αφορά την Αυστρία από το «Milchwirtschafts- fond» και το «Osterreichische Hartkaese Export-Gesell- schaftsfond» που δρούν μαζί ή χωριστά,
- οσον αφορά την Φινλανδία από το «Maitotaloustuotteiden Tarkastuslaitos».
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1982.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 23 Δεκεμβρίου 1981.

Labels: 3
18
17